རྒྱུན་སྲོལ་ལྟར་ན་གཞོན་ནུ་རྣམས་ཚོ་ཆུང་དང་གྲོགས་པོ་མཉམ་དུ་ཡུལ་ལུང་ཁྱིམ་མཚེས་ས་ཁུལ་སོགས་སུ་རིག་གནས་ལྗོངས་སྐོར་ལ་འགྲོ་བ་རེད།རི་ཁ་མཚོ་འགྲམ་ལ་འཆམ་པ་རེད།གློག་བརྙན་ཁང་དང་ལུས་རྩལ་ཁང་ལ་འགྲོ་བ་རེད།སྐབས་འདི་འདྲའི་དུས་ན།ཕ་མ་རྣམས་ཀྱིས་གྲོས་ཀྱི་ཚུལ་དུ་ཁ་བརྡ་གློད་ཅིང་བསམ་ཚུལ་འདོན་རེས་བྱེད།དཔེར་ན་ངས་བསམ་ན་འདི་བྱས་ན་དང་དེ་སྒྲུབ་ན་ཡག་པོ་ཡོད་ཀི་འདོད།འོན་ཀྱང་ཁྱོད་རང་གིས་ལྟས་ན་ག་རེ་བསམ་ཡོད།གཙོ་བོ་རང་གིས་བསམ་བློ་ཐོངས།དགའ་ཕྱོགས་འདེམས།གྲ་སྒྲིག་བྱོས།ཚོད་བལྟ་བགྱིས།ལག་ཏུ་ཕོབས་སོགས་ཟེར་ནས་སྤོབས་པ་ཁ་སྣོན་གྱི་ཚུལ་དུ་སྐུལ་འདེད་བྱེད་ཅིང་རང་དབང་གི་བསམ་བློ་གཏོང་བའི་བར་སྟོང་བུ་ཕྲུག་ལ་བསྐྲུན་དཔེ་བ་རེད།དེ་མ་གཏོགས་ཕ་མས་ངས་བཤད་པ་མི་འཕྱུག་དང་།ཁྱོད་ངའི་བུ་ཕྲུག་ཡིན་པས་ངའི་ཁར་མ་ཉན་ན་མི་ཆོག་སོགས་ཟེར་ནས་དབང་ཆ་ལོག་སྤྱོད་དང་།དྲག་ཤུལ་སློབ་གསོ།བཙན་གཅུན་ལམ་སྟོན་བྱེད་པ་མ་རེད།